
Uznesenie Mestský súd Bratislava II vo veci starostlivosti súdu o maloleté dieťa: U., trvale bytom R. t. č. bytom R. zastúpené kolíznym opatrovníkom Úradom práce, sociálnych vecí a rodiny Bratislava, Vazovova č. 7/A, Bratislava, dieťa rodičov - matky: G., a otca: Y., trvale bytom D., o návrhu navrhovateľky/starej matky: B., trvale bytom R., na nariadenie neodkladného opatrenia opatrenia a návrhu na zverenie maloletého dieťaťa do náhradnej osobnej starostlivosti, takto rozhodol: Súd nariaďuje neodkladné opatrenie nasledujúceho znenia: Súd dočasne zveruje maloleté dieťa: U., do náhradnej osobnej starostlivosti navrhovateľky/starej matky: B. do právoplatnosti skončenia vo veci samej. Otec maloletej, Y., je povinný platiť výživné na maloletú U., v sume 30 % zo sumy životného minima na nezaopatrené maloleté dieťa, mesačne a to vždy do 15. dňa v mesiaci vopred k rukám Úradu práce, sociálnych vecí a rodiny Bratislava, Vazovova č. 7/A, Bratislava. odôvodnenie: 1. Navrhovateľka svojím návrhom doručeným súdu dňa 22.05.2024 žiadala o zverenie svojej vnučky, maloletej U., do náhradnej osobnej starostlivosti neodkladným opatrením. Návrh odôvodnila tým, že maloletá bola zverená do náhradnej osobnej starostlivosti svojej starej matky, Q., ktorá dňa 08.05.2024 zomrela. S maloletou má od malička veľmi dobrý vzťah. K návrhu priložila: rodný list maloletej, úmrtný list matky maloletej, G., rodný list starej matky maloletej, Q., list o prehliadke mŕtveho a štatistické hlásenie o úmrtí Q. rozsudok Okresného súdu Bratislava IV č.k. 25P/236/2016-61 zo dňa19.04.2017 o zverení maloletej do náhradnej osobnej starostlivosti Q. 2. Kolízny opatrovník na základe žiadosti súdu o prešetrenie pomerov vo svojej správe zo dňa 01.08.2024 uviedol, že dňa 26.07.2024 bolo na úrade vykonané stretnutie so starou matkou B. a mal. U. z dôvodu, že Úrad práce, sociálnych vecí a rodiny Pezinok, pracovisko Senec im odstúpilo spisovú dokumentáciu maloletej, ktorá sa po smrti starej matky C.zomrela 08.05.2024/, odsťahovala do domácnosti druhej starej matky B.. Mal. U. bola od roku 2017 zverená do náhradnej osobnej starostlivosti nebohej starej matke C. V neformálnom rozhovore na úrade sa mal. U. vyjadrila, že chce ostať u starej matky B. s ktorou je v kontakte od malička. Aj počas trvania náhradnej osobnej starostlivosti chodievala každý druhý víkend do jej domácnosti, trávila u nej víkendy, sviatky a prázdniny. Ohľadom otca Y. sa stará matka a mal. U. vyjadrili, že po smrti matky G. /zomrela 15.02.2023/ sa otec vrátil k nevhodnému spôsobu života, t.j. k užívaniu drog a alkoholu a v súčasnosti nevedia, kde býva. Vedia len, že by sa mal zdržiavať niekde na nejakej záhrade. Mal. U. bude v nasledujúcom školskom roku 2024/2025 žiačkou 2. ročníka na E. a jej pediatrom ostáva MUDr. František Varga v Senci. Stará matka B.e rozvedená, žije v spoločnej domácnosti so svojím partnerom G. 26 rokov. Stará matka pracuje ako hlavná kuchárka na Q. a jej čistý mesačný príjem je cca 815,- Eur. Tiež je poberateľkou invalidného dôchodku vo výške vo výške 389,- Eur mesačne. Jej partner pracuje na zmeny v SBS a jeho príjem je vo výške cca 1000,- Eur mesačne. Dňa 31. 07.2024 bolo zo strany úradu vykonané šetrenie v domácnosti
starej matky B. kde bola prítomná stará matka a mal. U.. Partner starej matky sa nachádzal v práci. Všetci bývajú v 1-izbovom byte, ktorý je v osobnom vlastníctve starej matky. V byte sa nachádza chodba, kúpeľňa, toaleta, veľká izba, kuchyňa a lodžia. Rozloha bytu je 38 metrov štvorcových. Byt je kompletne zariadený nábytkom a všetkými spotrebičmi /chladnička, šporák, mikrovlnka, práčka, televízor/. Mal. U. spáva na rozkladacej posteli pre 4 osoby. Náklady na domácnosť predstavujú mesačne sumu 193,- Eur - nájomné, elektrina, káblová televízia + raz štvrťročne plyn 17,- Eur. Mal. U. opätovne potvrdila, že u starej matky chce ostať, cíti sa u nej dobre a bezpečne a majú medzi sebou vytvorený veľmi dobrý vzťah. Rozumie si aj s jej partnerom. Od 11.08. - 18.08.2024 pôjde so sestrou nebohej starej matky na 7dňový pobyt na Mallorku. Na základe vyššie uvedených skutočností a s prihliadnutím na vyjadrenie mal. U. doporučil Mestskému súdu Bratislava II vydať neodkladné opatrenie nad mal. U. nar. 04.10.2007 a následne zveriť maloletú do náhradnej osobnej starostlivosti starej matke B. ktorá má vytvorené vhodné podmienky pre starostlivosť a výchovu mal. U. 3. Podľa § 2 ods. 1 zákona č. 160/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 324 ods. 1 zákona č. 160/2015 Z. z. Civilného sporového poriadku v znení zákona č. 87/2017 Z. z. (ďalej len „CSP“), pred začatím konania, počas konania a po jeho skončení súd môže na návrh nariadiť neodkladné opatrenie. 5. Podľa § 325 ods. 1 CSP, neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 6. Podľa § 325 ods. 2 písm. d) CSP, neodkladným opatrením možno strane uložiť najmä, aby niečo vykonala, niečoho sa zdržala alebo niečo znášala. 7. Podľa § 326 ods. 1 CSP, v návrhu na nariadenie neodkladného opatrenia sa popri náležitostiach žaloby podľa § 132 uvedie opísanie rozhodujúcich skutočností odôvodňujúcich potrebu neodkladnej úpravy pomerov alebo obavu, že exekúcia bude ohrozená, opísanie skutočností hodnoverne osvedčujúcich dôvodnosť a trvanie nároku, ktorému sa má poskytnúť ochrana a musí byť z neho zrejmé, akého neodkladného opatrenia sa navrhovateľ domáha. 8. Podľa § 329 ods. 1 vety prvej a ods. 2 CSP, súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. 9. Podľa § 330 ods. 1 CSP, súd môže určiť, že neodkladné opatrenie bude trvať len po určený čas. 10. Podľa § 360 CMP, neodkladné opatrenie možno nariadiť aj bez návrhu v konaniach, ktoré možno začať aj bez návrhu. 11. Podľa § 366 CSP neodkladným opatrením môže súd nariadiť platiť výživné v nevyhnutnej miere. 12. Podľa § 62 ods. 1 zákona č. 36/2005 Z. z. Zákon o rodine a o zmene a doplnení niektorých zákonov (ďalej len „Zákon o rodine“), plnenie vyživovacej povinnosti rodičov k deťom je ich zákonná povinnosť, ktorá trvá do času, kým deti nie sú schopné samé sa živiť. 13. Podľa § 62 ods. 3 Zákona o rodine, každý rodič bez ohľadu na svoje schopnosti, možnosti a majetkové pomery je povinný plniť svoju vyživovaciu povinnosť v minimálnom rozsahu vo výške 30 % zo sumy životného minima na nezaopatrené neplnoleté dieťa alebo na nezaopatrené dieťa podľa osobitného zákona. 14. Podľa § 62 ods. 5 Zákona o rodine, výživné má prednosť pred inými výdavkami rodičov. Pri skúmaní schopností, možností a majetkových pomerov povinného rodiča súd neberie do úvahy výdavky povinného rodiča, ktoré nie je nevyhnutné vynaložiť. 15. Podľa článku 5. zákona č. 36/2005 Z. z. Zákona o rodine v znení neskorších predpisov (ďalej len „Zákon o rodine“), záujem maloletého dieťaťa je prvoradým hľadiskom pri rozhodovaní vo všetkých veciach, ktoré sa ho týkajú. Pri určovaní a posudzovaní záujmu maloletého dieťaťa sa zohľadňuje najmä
a) úroveň starostlivosti o dieťa, b) bezpečie dieťaťa, ako aj bezpečie a stabilita prostredia, v ktorom sa dieťa zdržiava, c) ochrana dôstojnosti, ako aj duševného, telesného a citového vývinu dieťaťa, d) okolnosti, ktoré súvisia so zdravotným stavom dieťaťa alebo so zdravotným postihnutím dieťaťa, e) ohrozenie vývinu dieťaťa zásahmi do jeho dôstojnosti a ohrozenie vývinu dieťaťa zásahmi do duševnej, telesnej a citovej integrity osoby, ktorá je dieťaťu blízkou osobou, f) podmienky na zachovanie identity dieťaťa a na rozvoj schopností a vlôh dieťaťa, g) názor dieťaťa a jeho možné vystavenie konfliktu lojality a následnému pocitu viny, h) podmienky na vytváranie a rozvoj vzťahových väzieb s obidvomi rodičmi, súrodencami a s inými blízkymi osobami, i) využitie možných prostriedkov na zachovanie rodinného prostredia dieťaťa, ak sa zvažuje zásah do rodičovských práv a povinností. 16. Účelom neodkladných opatrení je rýchla a dočasná úprava právnych pomerov účastníkov. Z charakteru neodkladného opatrenia vyplýva, že pred jeho nariadením súd nemusí zistiť všetky skutočnosti, ktoré sú potrebné pre vydanie končeného rozhodnutia a pri zisťovaní nemusí byť vždy dodržaný formálny postup stanovený na dokazovanie. To však neznamená, že ho súd môže vydať len na základe tvrdení navrhovateľa. Je nutné, aby boli osvedčené aspoň základné skutočnosti potrebné pre záver o pravdepodobnosti nároku, ktorému sa má poskytnúť predbežná ochrana, ako i osvedčenie nebezpečenstva hroziacej ujmy. V konaní o starostlivosti súdu o maloleté deti môže byť tiež nariadené neodkladné opatrenie, avšak súd musí starostlivo uvážiť, či sú pre také opatrenie splnené všetky zákonné podmienky. V súvislosti s rozhodovaním o neodkladných opatreniach v konaní o starostlivosti o maloleté deti treba uviesť, že zmyslom právnej úpravy formou takýchto opatrení v uvedených konaniach je ochrana práv detí v prípade konkrétneho ohrozenia. 17. Súd po oboznámení sa s obsahom návrhu, priložených listinnými dôkazmi a správou kolízneho opatrovníka dospel k záveru, že bola preukázaná naliehavá potreba bezodkladnej úpravy pomerov účastníkov a sú dané podmienky na nariadenie neodkladného opatrenia spočívajúceho v dočasnom zverení maloletej do náhradnej osobnej starostlivosti navrhovateľky. Po úmrtí starej matky maloletej, Q., sa maloletá odsťahovala k navrhovateľke, s ktorou je v kontakte od malička a trávila u nej aj dovtedy víkendy, sviatky, prázdniny. Maloletá uviedla, že u navrhovateľky chce ostať, cíti sa u nej dobe a bezpečne. Otec maloletej sa v zmysle správy kolízneho opatrovníka po smrti matky maloletej vrátil k nevhodnému spôsobu života, užívaniu drog a alkoholu a v súčasnosti ani nie je známy jeho pobyt. Vzhľadom na vyššie uvedené skutočnosti súd návrhu navrhovateľky vyhovel a dočasne zveril maloletú do jej náhradnej osobnej starostlivosti. 18. Súd zároveň neodkladným opatrením uložil otcovi maloletej povinnosť platiť výživné v nevyhnutnej miere, ktoré vzhľadom na skutočnosť, že nebolo vykonané dokazovanie za účelom zistenia ich majetkových a zárobkových pomerov a výdavkov, určil v minimálnej výške podľa § 62 ods. 3 Zákona o rodine. 19. Podľa § 58 CMP o nároku na náhradu a o výške trov konania rozhoduje súd v rozhodnutí, ktorým sa konanie končí. Poučenie: Proti uzneseniu je prípustné odvolanie v lehote 15 dní od doručenia uzneseniu smeruje, v troch vyhotoveniach.
uznesenia na súde, proti ktorého
Odvolanie môže podať strana (účastník poľa CMP), v ktorej neprospech Odvolanie len proti odôvodneniu rozhodnutia nie je prípustné.
bolo rozhodnutie vydané.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do odvolania. Odvolanie možno odôvodniť len tým, že
uplynutia lehoty na podanie
a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolacie dôvody možno meniť a dopĺňať až do rozhodnutia o
odvolaní.
Podľa § 367 ods. 4 CMP, uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené.

